laion/Wikipedia-Exotic huggingface dataset:
ელისი (ბოროტების სავანე)

ელისი (ინგლ. Alice), ასევე ცნობილი კოდური სახელწოდებით პროექტი ელისი (ინგლ. Project Alice) — გამოგონილი პერსონაჟი მხატვრული ფილმების სერიიდან „ბოროტების სავანე“, შექმნილი პოლ ანდერსონის მიერ. პერსონაჟის პროტოტიპს წარმოადგენს „Resident Evil 2“-ის გმირი ადა ვონგი. ელისი არის ალისია მარკუსის კლონი — კორპორაცია „Umbrella“-ს დამაარსებლის და ხელმღვანელის, ჯეიმზ მარკუსის ქალიშვილი. ის პირველად გამოჩნდა სერიის პირველ ნაწილში „ბოროტების სავანე“. მიუხედავად იმისა, რომ ელისი, როგორც პერსონაჟი არ ფიგურირებს თამაშის სერიაში, იგი ურთიერთობას ამყარებს ვიდოე თამაშების გმირებთან, როგორებიცაა: ჯილ ვალენტაინი, კლერ რედფილდი, კარლოს ოლივეირა, კრის რედფილდი, ლეონ სკოტ კენედი, ბარი ბერტონი, ადა ვონგი, ალბერტ ვესკერი და ნემესისი. ელისს განასახიერებს ცნობილი მსახიობი მილა იოვოვიჩი, რომელსაც აკისრია პრინციპული როლი სერიის ყველა ნაწილში და მთელი სიუჟეტი მოიცავს ბრძოლას მასსა და კორპორაციას შორის. ელისი წამოჩენილია შემდეგ ფილმებში: „ბოროტების სავანე“, „ბოროტების სავანე 2: აპოკალიფსი“, „ბოროტების სავანე 3“, „ბოროტების სავანე 4: სიცოცხლე სიკვდილის შემდეგ“, „ბოროტების სავანე: ანგარიშსწორება, „ბოროტების სავანე: დასკვნითი ნაწილი“. „ბოროტების სავანე“ ელისის პროფილი დაარქივებული 2008-01-13 საიტზე Wayback Machine. IGN-ზე ელისი The Resident Evil Wiki-ზე „პროექტი ელისი“ ფილმის პერსონაჟების მიმოხილვა ↑ Создатели фильма Обитель зла, по сообщениям, «выбрали Аду, в качестве основы для Элис».
წამება

წამება — გაერთიანებული ერების კონვენციის თანახმად არის: ადამიანის ნებისმიერი მტკივნეული, გამიზნული და სასტიკი ფიზიკური ან გონებრივი ტანჯვა ნებისმიერი მიზეზით, იქნება ეს მისგან რაიმე ინფორმაციის მიღება თუ შურისძიება. ვიკისაწყობში არის გვერდი თემაზე: წამება წამება შუასაუკუნეების ევროპაში წამების ჩინური მეთოდები, ვიქტორიის უნივერსიტეტი
ჰიდეკი კამია

ჰიდეკი კამია (იაპონ. 神谷 英樹 დ. 19 ნოემბერი, 1970?) — ვიდეო თამაშების დიზაინერი და რეჟისორი, რომელიც ამჟამად მოღვაწეობს კომპანია PlatinumGames-ში. წარსულში კამია იყო Capcom და Clover Studio-ს თანამშრომელი. მან 2006 წელს Capcom-ის ყოფილ პერსონალათან ერთად დააარსა PlatinumGames. ჰიდეკის კარიერის განმავლობაში მონაწილეობა ქვს მიღებული ისეთი განთქმული პროექტების შექმნაში, როგორებიცაა „Resident Evil“, „Resident Evil 2“, „Devil May Cry“, „Bayonetta“ და სხვა. კამიას განცხადებით მისი შთაგონების წყაროდ იქცა The Legend of Zelda: A Link to the Past, ხოლო საყვარელი თამაშია „Castlevania“. 2011 წელს საიტმა IGN ჰიდეკი კამიას სიაში „ვიდეო თამაშების ყველა დროის 100 უდიდესი შემქმნელი“ 56 ადგილი მიუჩინა. ჰიდეკი კამია კინოფილმების ინტერნეტ-მონაცემთა ბაზაში ჰიდეკი კამიას ბლოგი დაარქივებული 2009-04-20 საიტზე Wayback Machine. Platinum Games-ზ ჰიდეკი კამია Twitter-ზე ↑ Sinclair, Brendan. (14 თებერვალი, 2007) Clover vets reunite, form Seeds. GameSpot. დაარქივებულია ორიგინალიდან — 24 მაისი, 2011. ციტირების თარიღი: 2009-12-21. ↑ Mielke, James. (18 აგვისტო, 2006) The Kamiya Touch: An Interview with Clover's Hideki Kamiya. 1UP.com. დაარქივებულია ორიგინალიდან — 2012-10-12. ციტირების თარიღი: 2009-04-06. ↑ Hideki Kamiya. IGN. დაარქივებულია ორიგინალიდან — 2012-08-28. ციტირების თარიღი: 2011-09-18. ↑ Bayonetta 2-will be a Wii-exclusive published by Nintendo[მკვდარი ბმული] ↑ Goldfarb, Andrew. (9 იანვარი, 2017) Microsoft Confirms Scalebound is Cancelled. IGN.
მიხეილ ანთაძე

მიხეილ ანთაძე (დ. 10 ივლისი, 1956, თბილისი, საქართველო) — ქართველი მწერალი და რეჟისორი. დაიბადა 1956 წლის 10 ივლისს ქალაქ თბილისში. 1978 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, 1987 წელს კი თბილისის სახელმწიფო თეატრალური ინსტიტუტის კინოსარეჟისორო ფაკულტეტი. 1975 წელს პირველი ნაწარმოებები გამოაქვეყნა თბილისის სახელმწიფო უნივერსიტეტის ალმანახ „პირველ სხივში“. მიხეილ ანთაძე არის ავტორი სასწავლო მეთოდისა „თეატრალიზებული სწავლა/სწავლება“. დადგმული აქვს 40-მდე ზღაპარ-სპექტაკლი, მათ შორის: „ნაცარქექია“, „ორი ცრუპენტელა“, „ტელეფონი“, „კონკია“, „ფიფქია“, „კომბლე“, „თოვლის ბაბუას არჩევნები“, „ჰარი პოტერი და მისი მეგობრები“, „ზღაპარი მუსიკის შესახებ“ და სხვა. 1990 წლიდან არის მწერალთა კავშირის წევრი. 1979 სახკინოს რედაქტორი 1986 წლიდან კ/ს "ქართული ფილმის" რეჟისორი 1991 კინოკომპანია „შემოქმედის“ გენერალური დირექტორი 1995 „ზღაპრის თეატრის“ ხელმძღვანელი 2002 „ზღაპრის ჟურნალისა“ და „ზღაპრის გაზეთის" გამომცემელი და რედაქტორი 2004 განათლების სამინისტროს ბავშვთა ესთეტიკური ცენტრის დირექტორი 2007 ნოდარ დუმბაძის სახელობის სახელმწიფო ცენტრალური საბავშვო თეატრის მმართველი რეჟისორი სიცილია გვალვაში, მიხეილ ანთაძის გამომცემლობა, 2014 საიდუმლოებით მოცული უ.შ და სინქრონისტულობის პრინციპი, თბ. გამომცემლობა ტრიასი, 2012, ISBN 978-9941-9249-0-3 ფარანი ბნელში (ნოველები), თბ. საარი, 2011, ISBN 978-9941-427-107 ოქროს ტახტი (მოთხრობა ქართ. და რუს. ენაზე), თბ., 2011, ISBN 978-9941-0-3522-7 სტრატეგია (რომანი), თბ. პეგასი, 2010, ISBN 978-9941-9179-5-0 გვირილა ქარში (ლექსები), თბ., ენა და კულტურა, 2006, ISBN 99940-23-17-9 მთვარე ფინჯანში (მინიატურები), თბ., ენა და კულტურა, 2006, ISBN 99940-23-40-3 დუეტი, თბილისი, ენა და კულტურა, 2005, ISBN 99940-23-39-X ცოფი (მოთხრობები), თბ., მერანი, 1996; მეორე გამოცემა, ბაურ სულაკაურის გამომცემლობა, 2005, ISBN 99940-30-52-3 კომენდანტის საათი, თბ., საქინფორმკინო, 1991 უსიამო ვნებები (მოთხრობები), თბ. მერანი, 1988 პურის მარცვალი (მოთხრობა), თბ., მერანი, 1984 ვიქტორ პელევინი — „ჩაპაევი და სიცარიელე“ , ბაკურ სულაკაურის გამომცემლობა, 2017 არტურო პერეს-რევერტე — „დიუმას კლუბი“, ბაკურ სულაკაურის გამომცემლობა, 2015, ISBN 978-9941-23-506-1 ჟოზე სარამაგუ — „იესოს სახარება“, ბაკურ სულაკაურის გამომცემლობა, 2015, ISBN 978-9941-23-213-8 3-1, 1983 მეჯლისი გაყიდულ სახლში, 1986 მთვარის გლობუსი, 1987 ფაქტები რეჟისორის ცხოვრებიდან, 1988 30 სანტიმეტრი ზღვის დონიდან, 1989 ოქროს ობობა, 1992 გრან-პრი მონტე-კარლოს საერთაშორისო ფესტივალზე ფილმისათვის „მთვარის გლობუსი“, 1987 მიხეილ ანთაძე — საქართველოს ბიოგრაფიული ლექსიკონი ლიტ.ჯი–ზე დაარქივებული 2017-04-02 საიტზე Wayback Machine. მიხეილ ანთაძის გვერდი ეროვნულ ფილომოგრაფიაზე დაარქივებული 2016-04-19 საიტზე Wayback Machine. Antʻaże, Mixeil, 1956- Antʻaże, Mixeil Mikheil Antadze ↑ http://geocinema.ge//ka/persons/5265 ↑ მიხეილ ანთაძე - „სიცილია გვალვაში“ ↑ ვიქტორ პეევინი — „ჩაპაევი და სიცარიელე“ ↑ არტურო პერეს-რევერტე — „დიუმას კლუბი“ ↑ ჟოზე სარამაგუ — „იესოს სახარება“
ადამიანი ობობა (1977 წლის ფილმი)

ადამიანი ობობა (ინგლ. Spider-Man) — 1977 წლის ამერიკული მოქმედებითი სატელევიზიო სუპერგმირული ფილმი, რომელიც სხვა ქვეყნებში კინოგაქირავებაში გამოვიდა. იგი არის ამავე სახელწოდების 1978 წლის ტელესერიალის საპილოტო შესავალი. ფილმის რეჟისორია ე. უ. სუოკჰამერი, ხოლო სცენარისტი — ელვინ ბორეცი. პიტერ პარკერის როლს ასრულებს ნიკოლას ჰემონდი, ხოლო დანარჩენ პერსონაჟებს — დევიდ უაიტი, მაიკლ პატაკი, ჯეფ დონელი და თეიერ დევიდი. ყურადღება!  ქვემოთ მოყვანილია სიუჟეტის და/ან დასასრულის დეტალები. პიტერ პარკერს (ნიკოლას ჰემონდი), გაზეთ Daily Bugle-ის ფოტოგრაფს, კბენს რადიოაქტიური ობობა. ამის გამო იგი მიიღებს სუპერძალებს, რომელთა შორის არის კედელზე ცოცვის უნარი და ობობის ქსელის სროლა. იდუმალი გურუ (თეიერ დევიდი) აკონტროლებს ადამიანების გონებას და მათ ბანკების გასაძარცვად იყენებს. იგი იმუქრება, რომ ნიუ-იორკის ათ მოსახლეს აიძულებს თვითმკვლელობას, თუ მას 50 მილიონ აშშ დოლარს არ გადაუხდიან. პიტერმა მისი გეგმა უნდა შეაჩეროს. ყველაფერი უფრო რთულდება მას შემდეგ, რაც ბოროტი პერსონაჟი პარკერს აჰიპნოზებს და უკანასკნელი ხდება ერთ-ერთი ამ ათი მსხვერპლიდან. ნიკოლას ჰემონდი – ადამიანი ობობა/პიტერ პარკერი დევიდ უაიტი – ჯონ ჯონა ჯეიმსონი მაიკლ პატაკი – კაპიტანი ბარბერა ჰილი ჰიკზი – ჯო „რობი“ რობერტსონი ლიზა აილბახერი – ჯუდი ტაილერი ჯეფ დონელი – ბიცოლა მეი პარკერი რობერტ ჰასტინგზი – მონაჰანი აივორ ფრენსისი – პროფესორი ნოა ტაილერი თეიერ დევიდი – ედვარდ ბაირონი ცნობილი სცენა, რომელშიც ადამიანი ობობა ოფისის ჭერზე მოძრაობს და ხტება კედელზე შეიქმნა რთული დეკორაციის შექმნით და ჭერში ჩამონტაჟებული ბაგირების გამოყენებით. დუბლიორი ფრედ ვოუ ამ ბაგირებით ადიოდა ჭერზე, შემდეგ კი მოძრაობდა სპეციალური სამაგრების მეშვეობით. სცენა, რომელშიც ადამიანი ობობა შენობიდან შენობაზე ხტებოდა, ძვირადღირებული და სახიფათო გამოდგა. მის მოსამზადებლად დეკორაციებს ორი დღის განმავლობაში ამონტაჟებდნენ. ასეთი სცენების ხელმეორედ გადაღებისგან თავის შეკავების და ბიუჯეტის ეკონომიის მიზნით, დუბლიორს ერთდროულად რამდენიმე კამერა სხვადასხვა რაკურსიდან იღებდა, ასე, რომ სცენებს ხელახლა იყენებდნენ ტელესერიალის ეპიზოდებშიც. ფილმის პრემიერა გაიმართა CBS-ზე, 1977 წლის 14 სექტემბერს. მისმა რეიტინგმა 17.8 შეადგინა, რაც იმ წელს კომპანიის ეთერში ნაჩვენები ნაწარმისთვის ყველაზე მაღალი გამოდგა. სხვა ქვეყნებში ფილმი კინოგაქირავებაშიც გამოვიდა. 1980 წელს იგი VHS-ზეც გამოსცეს. „ადამიანი ობობას საპასუხო დარტყმა“ ამ ფილმის გაგრძელებაა და შეიცავს ორნაწილიან ეპიზოდს „Deadly Dust“, რომელიც აგრეთვე შევიდა ტელესერიალში. იგი ევროპის კინოთეატრებში 1978 წლის 21 დეკემბერს აჩვენეს. „ადამიანი ობობა“ — კინოფილმების ინტერნეტ-მონაცემთა ბაზა (ინგლისური) ↑ Marty McKee; Big A; Kevin Gillease. "The Amazing Spider-Man" Pilot (1977) - Plot Summary. IMDb. IMDb. ციტირების თარიღი: 28 May 2012. ↑ 2.0 2.1 2.2 Mangels, Andy (October 2010). „Spinning the Story of the Amazing Spider-Man“. Back Issue!. TwoMorrows Publishing (44): 44–48.
განგრენა

განგრენა (ლათ. Gangraena) — სხეულის რომელიმე ნაწილის ან ორგანოს კვდომა (ნეკროზი). ვითარდება ქსოვილების ჟანგბადით მომარაგების შეწყვეტის ან მკვეთრი დაქვეითების დროს, გვხვდება უმეტესად გულიდან დაშორებულ უბნებში (მაგალითად, კიდურების თითები) ან ისეთ კერებში, სადაც დარღვეულია ადგილობრივი სისხლის მიმოქცევა. განგრენის გამომწვევი მიზეზი შეიძლება იყოს გარეგანი და შინაგანი. განარჩევენ მშრალ, სველ და აიროვან განგრენას. მშრალი განგრენის დროს ქსოვილი თანდათანობით კარგავს სითხეს, იჭმუხნება, მკვრივდება და პატარავდება. დანეკროზებული უბანი მურა ფერს იღებს ან შავდება. ამ პროცესს მუმიფიკაციასაც უწოდებენ. სისხლით მომარაგების უეცარ შეწყვეტას თან სდევს ძლიერი ტკივილი, კიდური ფერმკრთალდება და ცივდება, პულსი და კანის მგრძნობელობა ნელ-ნელა ქრება, დაზიანებული ადგილის ფუნქცია ირღვევა. კვდომა პერიფერიიდან ცენტრისაკენ ვრცელდება, მკვდარი და საღი ქსოვილის მიჯნაზე ვითარდება დემარკაციული ხაზი. მშრალი განგრენა ძირითადად კიდურებზე, ცხვირის წვერზე და ყურის ბიბილოზე ჩნდება (უმეტესად მოყინვისა და ქიმიური დამწვრობის შედეგად). შინაგანი ორგანოების ასეპტიკური ნეკროზის დროს მკვდარი უბანი ნელ-ნელა შეიწოვება და მის ადგილს ნაწიბუროვანი ქსოვილი იკავებს ან ვითარდება ცისტა. თუ ქსოვილებში ლპობითი ინფექცია შეიჭრა, მშრალი განგრენა შეიძლება სველ განგრენად გადაიქცეს. სველი განგრენის დროს ქსოვილები ფუვდება და დიდდება, დანეკროზებული უბანი ჭუჭყიანი მწვანე ფერის მასად იქცევა, რასაც სიდამპლის სუნი ასდის, კანი მგრძნობელობას კარგავს, სხეულის ტემპერატურა მაღალია. თუ ორგანიზმი დაუძლურებულია და მოსაზღვრე საღი ქსოვილების ადგილის რეაქცია სუსტია, პროცესი შორს ვრცელდება, სისხლში ლპობითი რღვევის პროდუქტების მოხვედრა კი სეფსისს იწვევს (უმეტესად შაქრიანი დიაბეტით დაავადებულებში). იშვიათად, კეთილთვისებიანი მიმდინარეობის დროს, სველი განგრენა შეიძლება მშრალ განგრენად გადაიქცეს. განგრენის მიზეზის თავიდან აცილება, სისხლის გადასხმა, ანტიბიოტიკების მიღება, ზოგჯერ საჭირო ხდება ქირურგიული ჩარევა. ქართული საბჭოთა ენციკლოპედია, ტ. 2, თბ., 1977. — გვ. 676. შეგიძლიათ იხილოთ მედიაფაილები თემაზე „განგრენა“ ვიკისაწყობში. განგრენა - Med.ge დაარქივებული 2017-04-04 საიტზე Wayback Machine. განგრენა www.medgeo.net ↑ გველის ნაკბენი[მკვდარი ბმული] higia.ge
იალნო

იალნო — მთა საქართველოში, ქვემო ქართლის მხარის გარდაბნის მუნიციპალიტეტისა და კახეთის მხარის საგარეჯოს მუნიციპალიტეტის ადმინისტრაციულ საზღვარზე. წარმოადგენს იალნოს ქედის უკიდურეს აღმოსავლეთ ნაწილს, საიდანაც საკუთრივ იწყება იალნოს ქედი. სიმაღლე ზღვის დონიდან 1874,3 მ. იალნოს მთა არის იალნოს ქედის უმაღლესი წერტილი. კავკასიის მხარის ერთვერსიანი რუკა XXVI-БVI
The Final Cut (სიმღერა)

„The Final Cut“ — მეათე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე The Final Cut. სიმღერაში საუბარია ადამიანის მარტოობაზე, დეპრესიაზე, სექსუალურ რეპრესიასა და უარყოფაზე. სიმღერის ბოლოს პერსონაჟი ამბობს, რომ ცდილობდა თავის მოკვლას, მაგრამ უკანასკნელ ნაბიჯს ვერ დგამდა. კომპოზიციაში აგრეთვე ჟღერს ფრაზა „behind the wall“, რომელსაც გასროლა ახშობს. „The Final Cut“ ამავე სახელწოდების ალბომის ის სიმღერაა, რომელიც იწერებოდა The Wall-ისთვის. სიმღერის ვიდეო შეტანილია მოკლემეტრაჟიან The Final Cut Video EP-ში. კომპოზიცია მოხვდა რადიოსთვის განკუთვნილ პრომო სინგლში „Selections From The Final Cut“, რომელზეც „Your Possible Pasts“ A-მხარეზეა წარმოდგენილი. სიმღერა შეტანილია ანიმაციურ ფილმში „უცნაური კადრი“. სიმღერის პრომო ფილმს (რომელიც შეტანილია ფილმში The Final cut EP) ახლავს სხვადასხვა წლების კინოქრონიკა, ცნობილი თუ უცნობი ქალბატონების კადრებით, რომლებიც ისვენებენ ან მუშაობენ. სიმღერა ჯგუფის ან როჯერ უოტერსის მიერ კონცერტებზე არასოდეს შესრულებულა. დევიდ გილმორი: ვფიქრობ, ალბომზე სამი დიდებული სიმღერა არის: Fletcher, The Gunner's Dream და The final Cut, ყველა კარგია. ვფიქრობ, დანარჩენი არ არის საჩემო. მხოლოდ ჩემი აზრია. როჯერი, ჩემი აზრით, ალბომით ამაყობს. როჯერ უოტერსი — ვოკალი, ბასი დევიდ გილმორი — გიტარა, ბეკ-ვოკალი ნიკ მეისონი — დასარტყმელი საკრავები აგრეთვე მაიკლ კემენი — ფორტეპიანო, ფისჰარმონია, ორკესტრირება სიმღერის ტექსტი[დაარქივებული] საიტზე MetroLyrics ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ Povey, Glenn (2010) Echoes: The Complete History of Pink Floyd.  ↑ Discogs "Selections From The Final Cut".
სტივენ ადამ ამელი

სტივენ ადამ ამელი (დ. 8 მაისი, 1981) — კანადელი მსახიობი. სტივენ ადამ ამელი დაიბადა ონტარიოს შტატის ქალაქ ტორონტოში. იგი არის სანდრა ანისა და ტომას ამელის შვილი. იგი არის მსახიობ რობი ამელის ბიძაშვილი. მან სწავლა დაიწყო წმინდა ანდრიას კოლეჯში რომელიც იყო ვაჟთა კერძო სკოლა. შეგიძლიათ იხილოთ მედიაფაილები თემაზე „სტივენ ადამ ამელი“ ვიკისაწყობში. სტივენ ადამ ამელი Facebook-ზე სტივენ ადამ ამელი Twitter-ზე სტივენ ადამ ამელი Instagram-ზე სტივენ ადამ ამელი კინოფილმების ინტერნეტ-მონაცემთა ბაზაში ↑ http://www.msn.com/en-us/tv/celebrity/stephen-amell-10-reasons-we-love-the-arrow-star/ss-AAf7Vqu ↑ დაარქივებული ასლი. დაარქივებულია ორიგინალიდან — 2016-08-28. ციტირების თარიღი: 2017-05-25. ↑ Mandi Bierly (September 16, 2013). „Invasion of the Amells: A Q&A with The CW's best bloodline“. Entertainment Weekly. Time. ციტირების თარიღი: October 24, 2013. ↑ "I am Andrean" "St. Andrew's College", Retrieved January 20, 2017.
კაცი საელჩოდან

კაცი საელჩოდან — ქართული ფილმი, გადაღებული რეჟისორ დიტო ცინცაძის მიერ. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი მოგვითხრობს ჰერმერტ ნოიმანზე, რომელიც მუშაობს ფინანსურ მრჩევლად გერმანიის საელჩოში საქართველოში. მოსაბეზრებელი ოფისიდან დაბრუნების შემდეგ ცდილობს გაექცეს მოწყენილობას. მისი მონოტონური ცხოვრება მაშინ მთავრდება, როდესაც ის ცამეტი წლის გოგონას ხვდება ბაზარში. შემთხვევითი ნაცნობობა გადაიქცევა მეგობრობად, მაგრამ საზოგადოებაში ეჭვი ჩნდება, რომ საელჩოს თანამშრომელსა და ქუჩის ბავშვს შორის ურთიერთობა მხოლოდ მეგობრობით არ შემოიფარგლება. „კაცი საელჩოდან“ [დაარქივებული] — ეროვნული ფილმოგრაფია
Centaurea tchihatcheffii

Centaurea tchihatcheffii ან სიყვარულის ყვავილი (თურქ. Sevgi çiçeği) — თურქეთისთვის ენდემური ყველაზე მიმზიდველი ყვავილი, რომელიც შეიძლება იყოს ღია ან მუქი ვარდისფერი და წითელი ფერის, მზისა და ქარის ირგვლივ ბრწყინვალებად ცვლის ფერს, ამიტომ მისი სახალხო სახელია იანარდონერი („Yanardöner“), რაც ნიშნავს ფერად ყვავილს. ყვავილი აპრილის ბოლოდან ივნისის შუა რიცხვამდე და ადრეც ყვავის, მაგალითად, მარტში სტამბოლში. აყვავების პიკის პერიოდი მაისის შუა რიცხვებშია. დღეისთვის ყვავილი გადაშენების საფრთხის წინაშე დგას. პირველად ყვავილი აღწერილი იყო 1848 წელს, რუსი მეცნიერის პიოტრ ჩიხაჩევის მიერ, მისი ანატოლიაში სამეცნიერო ექსპედიციის დროს. ნამუშევრის ორიგინალი შევიდა საფრანგეთის ბოტანიკური საზოგადოების (Sociéte botanique de France, SBF) ბიბლიოთეკაში. ყვავილი სამეცნიერო სამყაროში, როგორც ახალი სახეობა, მხოლოდ 6 წლის შემდეგ, 1854 წელს, რუსი ბოტანიკოსების, ფიშერის და კარლ მეიერის მიერ, მიიღო სახელი Centaurea tchihtcheffi. 2002 წლის ოქტომბერში, თურქეთის ეროვნული ზარაფხანის მიერ, გამოიცა იშვიათი ყვავილებისთვის მიძღვნილი მონეტები, რომელთაგან ერთ-ერთი იყო Centaurea Tchihatcheffii გამოსახულებით. Tan K & Vural M. 2007. Centaurea tchihatcheffii Fischer & C.A. Meyer (Asteraceae), Pl. Syst. Evol. 263: 203 - 207. Ozel CA, Khawar KM, Mirici S, Ozcan S, Arslan O. 2006. Factors affecting in vitro plant regeneration of the critically endangered Mediterranean knapweed (Centaurea tchihatcheffii Fisch et. Mey). Naturwissenschaften 93:511-517. ↑ Annales des sciences naturelles. Botanique. Ser.4, T.1:31 (1854) ↑ Монеты серии "Цветы". Монеты СССР, России и мира. დაარქივებულია ორიგინალიდან — 2013-06-27. ციტირების თარიღი: 2013-01-16.
ანკარული ზაფრანა

ანკარული ზაფრანა (თურქ. Ankara çiğdemi; ლათ. Crocus ancyrensis), — მრავალწლიანი ბალახოვანი მცენარის სახეობა, ზაფრანის გვარის (Crocus) ირისისებრთა ოჯახის (Iridaceae) წარმომადგენელი. თურქეთისთვის ენდემური სახეობა, ბუნების დაცვის საერთაშორისო კავშირის კლასიფიკაციით, გაუჩინარებისთვის ნაკლებად საფრთხის ქვეშ მყოფი (LC). მიიღო ანკარის ანტიკური სახელწოდება — Ancyra. ველურ ბუნებაში იზრდება ჩრდილო-აღმოსავლეთ თურქეთსა და ცენტრალური ანატოლიის ტერიტორიაზე. გავრცელებულია თურქეთის შემდეგ პროვინციებში: ამასია, ანკარა, ბოლუ, ჩორუმი, კასთამონუ, ქირშეჰირი, კაისერი, ქაჰრამანმარაში, სამსუნი, სივასი და იოზგათი. იზრდება ზღვის დონიდან 1000-1600 მეტრის სიმაღლეზე, კლდოვან ნიადაგზე, მშრალ ტყეებსა და ალპურ მდელოებზე, ასევე წიწვოვან ტყეებში. ყინვებს უძლევს, არ უყვარს სითბო, მაგრამ უყვარს წყალი. კვირტი მცენარე იზრდება ბალახში მცენარე იზრდება კულტივირებაში ვიკისაწყობში არის გვერდი თემაზე: ანკარული ზაფრანა The Gardeners' chronicle: (ლათინური) a weekly illustrated journal of horticulture and allied subjects. Volume n.s. v.16, 1881: 528 ზაფრანა ↑ BSBI List 2007 (xls). Botanical Society of Britain and Ireland. დაარქივებულია ორიგინალიდან — 2015-01-25. ციტირების თარიღი: 2014-10-17. ↑ Kew World Checklist of Selected Plant Families[მკვდარი ბმული]
ჰიროიუკი კობაიასი

ჰიროიუკი კობაიასი (იაპონ. 小林 裕幸?) (დ. 12 აგვისტო, 1972, ნაგოია, იაპონია) — იაპონელი ვიდეო თამაშების და ანიმეს პროდიუსერი, რომელსაც მონაწილეობა აქვს მიღებული ისეთი განთქმული პროექტების შექმნაში, როგორებიცაა „Dino Crisis“ და „Resident Evil“-ის სერია. იგი დღესდღეობით არის იაპონური კომპანია Capcom-ის თანამშრომელი. „Resident Evil“ (პროგრამისტი, 1996) „Resident Evil 2“ (პროგრამისტი, 1998) „Dino Crisis“ (დამგეგმავი, 1999) „Dino Crisis 2“ (2000) „Devil May Cry“ (2001) „Resident Evil Code: Veronica X“ (ასოცირებული პროდიუსერი, 2001) „Resident Evil“ (2002) '„Resident Evil Zero“ (სარეკლამო პროდიუსერი, 2002) „Dino Crisis 3“ (2003) „P.N.03“ (2003) „Under the Skin“ (2004) „Resident Evil 4“ (2005) „Killer7“ (2005) „Sengoku Basara“ (2005) „Sengoku Basara 2“ (2006) „Sengoku Basara 2 Heroes“ (2007) „Devil May Cry 4“ (2008) „Sengoku Basara X“ (2008) „Sengoku Basara: Battle Heroes“ (2009) „Sengoku Basara: Samurai Heroes“ (2010) „Sengoku Basara Chronicle Heroes“ (2011) „Dragon's Dogma“ (2012) „Resident Evil 6“ (აღმასრულებელი პროდიუსერი, 2012) „Project X Zone“ 2012) „Sengoku Basara 4“ (2014) „Gaist Crusher“ (2014) „დემონი დემონის წინააღმდეგ“ (სატელევიზიო ანიმე, ზედამხედველი, 2007) „ბოროტების სავანე: გადაშენება“ (ანიმე ფილმი, პროდიუსერი, 2008) „Sengoku Basara: Samurai Kings“ (სატელევიზიო ანიმე, დამგეგმავი, ზედამხედველი, 2009) „Sengoku Basara II“ (სატელევიზიო ანიმე, დაგეგმვის ზედამხედველი, 2010) „Sengoku Basara: The Last Party“ (ანიმე ფილმი, დაგეგმვის ზედამხედველი, 2011) „ბოროტების სავანე: წყევლა“ (ანიმე ფილმი, პროდიუსერი, 2012) ჰიროიუკი კობაიასი საიტის Anime News Network ენციკლოპედიაში ჰიროიუკი კობაიასი კინოფილმების ინტერნეტ-მონაცემთა ბაზაში ჰიროიუკი კობაიასი საიტზე MobyGames ↑ 1.0 1.1 1.2 1.3 インタビュー 小林裕幸さん. Sony Computer Entertainment (October 2006). დაარქივებულია ორიგინალიდან — 2011-08-10. ციტირების თარიღი: 9 აგვისტო, 2011.
Resident Evil: The Mercenaries 3D

Resident Evil: The Mercenaries 3D — იაპონიაში ცნობილია, როგორც Biohazard: The Mercenaries 3D (იაპონ. バイオハザード ザ・マーセナリーズ 3D?) ー ვიდეო თამაში მესამე პირის შუტერის ჟანრში, რომელიც შექმნა კომპანია Capcom-მა Nintendo 3DS-ის პლატფორმისთვის. დაანონსდა 2010 წელს, Nintendo-ს კონფერენციაზე, იაპონიაში. თამაშის გეიმპლეი არის მესამე პირის ხედვით, რაც იმას ნიშნავს, რომ ვირტუალური კამერა განთავსებულია პერსონაჟის უკან. მასში წარმოდგენილია იგივე პერსონაჟები და ტერიტორიები, რაც „Resident Evil 4“-სა და „Resident Evil 5“-ში.. თამაშმა მიიღო არაერთგვაროვანი შეფასებები ვიდეო თამაშების მიმოხილველებისგან. საერთო განხილვების საიტებზე GameRankings-სა და Metacritic-ზე ფლობს 67.09% და 65/100. „Resident Evil: Mercenaries Vs.“ ოფიციალური საიტი (ინგლისური) ოფიციალური საიტი (იაპონური) „Resident Evil: The Mercenaries 3D“ საიტზე MobyGames ↑ Ishaan. (6 დეკემბერი, 2012) Dead or Alive: Dimensions, Resident Evil: Mercenaries 3D Headed To Japanese eShop. Siliconera. ციტირების თარიღი: 2012-12-21. ↑ 2.0 2.1 Gifford, Kevin. (2010-12-08) Resident Evil: The Mercenaries 3D Detailed. 1UP.com. UGO Networks. დაარქივებულია ორიგინალიდან — 2012-09-10. ციტირების თარიღი: 2010-12-08. ↑ Gantayat, Anoop. (2010-12-08) Resident Evil Revelations Promises True Survival Horror. andriasang.com. დაარქივებულია ორიგინალიდან — 2012-12-04. ციტირების თარიღი: 2010-12-08. ↑ 4.0 4.1 Resident Evil: The Mercenaries 3D Announced For Nintendo 3DS. Capcom (2010-09-28). ციტირების თარიღი: 2010-10-03. ↑ Resident Evil: The Mercenaries 3D Reviews. GameRankings. დაარქივებულია ორიგინალიდან — 2017-02-16. ციტირების თარიღი: 2017-02-08. ↑ Resident Evil: The Mercenaries 3D Reviews. Metacritic. Metacritic. ციტირების თარიღი: 2011-07-01.
ბოროტების სავანე: სხვა სამყარო

ბოროტების სავანე: სხვა სამყარო (ინგლ. Resident Evil: Underworld) — ამერიკელი მწერლის, სტეფანი დანელე პერის 1999 წელს გამოსული სამეცნიერო ფანტასტიკის ჟანრის რომანი, რომელიც დაფუძნებულია „Resident Evil“-ის ვიდეო თამაშების სერიაზე. „ბოროტების სავანე: კალიბანის ყურე“ „ბოროტების სავანე: სხვა სამყარო“-ს ოფიციალური ვიკი
გახერხვა

გახერხვა — წამების და სიკვდილით დასჯის მეთოდი. ამ მეთოდს იყენებდნენ აზიისა და ევროპის ზოგიერთ რეგიონში. დამნაშავეს აშიშვლებდნენ და კიდებდნენ თავდაღმა, შემდეგ კი იწყებდნენ საზარდულიდან მის გახერხვას. რადგან ადამიანი თავდაღმა იყო დაკიდებული ტვინს საკმარისი სისხლი მიეწოდებოდა და გონს ბოლო მომენტამდე არ კარგავდა. შეგიძლიათ იხილოთ მედიაფაილები თემაზე „გახერხვა“ ვიკისაწყობში.
იასპერ სილესენი

იაკობუს ანტონიუს პეტერ სილესენი (ნიდერლ. Jacobus Antonius Peter Cillessen; დ. 22 აპრილი, 1989, ნეიმეგენი, ნიდერლანდები) — ნიდერლანდელი ფეხბურთელი, საფეხბურთო კლუბ „ვალენსიასა“ და ნიდერლანდების ეროვნული ნაკრების მეკარე. 2011-2016 წლებში თამაშობდა „აიაქს ამსტერდამში“, ხოლო 2016-2019 წლებში იცავდა კატალონიური „ბარსელონას“ ღირსებას. აიაქს ამსტერდამი:(4) ერედივიზია: 2011–12, 2012–13, 2013–14 ნიდერლანდების სუპერთასი: 2013 ბარსელონა:(5) ესპანეთის ლა ლიგა: 2017–18, 2018–19 ესპანეთის თასი: 2016–17, 2017–18 ესპანეთის სუპერთასი: 2018 პროფილი ბარსელონას ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური)
Modus operandi

Modus operandi (შემოკლებით M.O) — ლათინური ფრაზა, რომელიც ჩვეულებრივ ითარგმნება, როგორც „მოქმედების ხერხი“. აღნიშნული ფრაზა გამოიყენება იურისპრუდენციაში, დანაშაულის ჩადენის მეთოდის აღწერისთვის. კრიმინოლოგიაში modus operandi წარმოადგენს დამნაშავის ფსიქოლოგიური პროფილის შედგენის ერთ-ერთ მეთოდს. არა იურიდიულ ტერმინოლოგიაში სიტყვა შეიძლება გამოყენებული იქნას კონკრეტული პირის ქცევების, მუშაობის მანერის და ამა თუ იმ ქმედების შესრულების ხერხის აღწერისთვის. Levinson, D. Encyclopedia of Crime and Punishment (SAGE, 2002). ISBN 0-7619-2258-X. Carlo, P. The Night Stalker: The Life and Crimes of Richard Ramirez (Pinnacle Books 1996). ISBN 0- ↑ Modus operandi - განმარტებითი ლექსიკონი, საქართველოს პარლამენტის ეროვნული ბიბლიოთეკის საიტზე ↑ Vronsky, R. Serial Killers (Berkley Books, 2004) ISBN 0-425-19640-2, p. 412.
თხის ენა

თხის ენა — წამების სახეობა. წამებულის ფეხები სველდება მარილიან წყალში და შემდეგ თხა ლოკავს მის ტერფებს. არის ხიცინით წამების ნაირსახეობა.
ღიტინით წამება

ღიტინით წამება — წამების ნაირსახეობა, რომლის დროს წამებული ექვემდებარება ხანგრძლივ ღიტინს.